“És molt important l’educació en hàbits de vida saludable pels pacients d’hepatologia” | ASSCAT\n“És molt important l’educació en hàbits de vida saludable pels pacients d’hepatologia”\nMª José Sánchez, infermera a la Unitat d’Hepatologia de l’Hospital Universitario Donostia, va estudiar la millora de la qualitat de vida dels pacients curats d’hepatitis C, en un treball que va premiar el Colegio de Enfermería de Gipuzkoa (COEGI).\nEns atén per parlar de la seva investigació, de les necessitats de les persones amb malaltia hepatològica i de les funcions infermeres en serveis d’aquest tipus.\nPregunta. Quines són les principals tasques dels infermers a la Unitat d’Hepatologia?\nResposta. Principalment ens dediquem a la coordinació de l’equip multidisciplinari, format per la farmàcia hospitalària, l’hepatòleg i altres professionals; i del control dels pacients en tractament amb els nous antivirals d’acció directa (AAD) per a l’hepatitis C (VHC). Planifiquem les visites, la data d’inici de la teràpia, les analítiques, les ecografies… i interpretem els resultats amb protocols individualitzats.\nAtenem, d’altra banda, als pacients amb cirrosi hepàtica i participem en assajos clínics. Realitzem el FibroScan® i identifiquem les principals preocupacions dels afectats. També involucrem al pacient en la seva cura, fomentem la voluntat de canviar la seva forma de vida, la cooperació i que demostrin el seu compromís. Oferim assistència telefònica i duem a terme entrevistes motivacionals. Oferim consell vacunal amb hepatopatologia avançada, i, per últim, assistim al Comitè de Tumors de Carcinoma Hepatocel·lular (HCC).\nQuines tècniques o procediments d’infermeria s’apliquen en aquest tipus de serveis d’hepatologia? Com és el dia a dia a la unitat?\nA la consulta d’infermeria es realitzen extraccions de sang, electrocardiogrames (ECG), control de constants quant a tensió arterial, freqüència cardíaca i freqüència respiratòria, i el FibroScan®, una tècnica que permet mesurar la duresa i quantificar la fibrosi hepàtica de manera senzilla i indolora mitjançant ultrasons.\nDilluns assisteixo al Comitè de Tumors HCC. La infermera coordina les cites a la consulta d’hepatologia, o d’altres especialitats, en la qual s’explica al pacient la decisió del comitè, i facilita el telèfon per a possibles dubtes. Així, si es decideix tractament oncològic amb sorafenib, se donen recomanacions pel seu maneig, com la forma d’administració, la hidratació corporal diària, etc. També oferim pautes per saber què fer en cas de reacció cutània mà-peu, d’oblidar una presa, de major fatiga que l’habitual, de diarrea, d’hipertensió arterial, d’alteracions cutànies o de menor apetit.\nDimecres realitzem el FibroScan®, i la resta de dies duem a terme el control dels pacients amb hepatitis C en tractament amb els nous fàrmacs AAD, a l’inici i en visites de seguiment. Abans de començar aquesta teràpia he d’explicar què és el virus, formes de transmissió, mètodes d’administració del tractament i expectatives de curació, la importància de l’adherència, de no prendre cap producte d’herboristaria, medicació o suplements sense abans consultar al seu professional sanitari i hàbits de vida saludables.\nUna altra part important de la tasca és l’atenció als pacients amb cirrosi hepàtica. Els informo sobre el que és i com els hi pot afectar, sobre nutrició, eliminació, cures de la pell i de l’estat emocional, el que inclou a les seves famílies, prevenció de caigudes o sobre quan han d’anar a l’hospital.\nEl consum excessiu d’alcohol està relacionat amb determinades malalties d’hepatologia. Quina importància té l’educació en hàbits de vida saludables para aquest tipus de pacients?\nÉs molt important. La malaltia hepàtica evoluciona de forma més ràpida cap a la cirrosi si hi ha un consum elevat d’alcohol i de tabac i si existeix sobrepès. La infermera té un paper clau en aquesta educació i en detectar problemes que els afectats no compten al clínic. Amb educació i motivació la infermera i l’equip multidisciplinari aconsegueixen una major adherència als tractaments i al canvi a uns estils de vida més favorables. És molt important una avaluació integral de les necessitats d’atenció, en col·laboració amb la família o les persones de suport; establir una xarxa d’ajuda i facilitar el contacte amb associacions.\nD’altra banda, especialment entre pacients drogodependents, existeix el risc de contagi d’hepatitis. Quin paper tenen la prevenció i els plans de cribratge per evitar la transmissió?\nEl cribratge és de vital importància per a la detecció d’infeccions actives i reinfeccions. Els programes de tractament són necessaris per intentar eliminar-les en pacients drogodependents i, així, la transmissió de la malaltia. És indispensable tractar amb població reclusa, pel risc de recaigudes; actualment, els tractaments més curts poden afavorir el seu compliment abans de sortir de presó.\nEn aquest sentit, el seu estudi “La millora de la qualitat de vida en pacients curats de VHC (hepatitis C)” va ser premiat pel COEGI. Parli’ns de la seva feina.\nA la consulta d’hepatologia veiem diàriament pacients que venen amb moltes pors, de sentir-se rebutjats pels seus companys, amics o per la seva parella, por d’haver pogut contagiar als seus fills, por del que pensin d’ells… Molts diuen que es senten com a leprosos, bruts. Quan apareixen els nous fàrmacs antivirals d’acció directa, que aconseguir obtenir un percentatge de curació del 95% dels pacients, ens plantegem conèixer com canviava la seva qualitat de vida al finalitzar el tractament i aconseguir la curació.\nPer mesurar els canvis en la qualitat de vida vam seleccionar el qüestionari Liver Disease Quality of Life (LDQOL 1.0), que inclou 13 dimensions: símptomes, activitats de la vida diària, concentració, memòria, aïllament social, esperança, activitat sexual, relacions sexuals home i dona, dormir, companyia, futur i estigma. Es van analitzar els resultats tenint en compte l’edat, el sexe i el grau d’afectació hepàtica, diferenciant pacients cirròtics i no cirròtics.\nQuan els pacients anaven a la consulta d’infermeria, abans de començar el tractament, se’ls hi oferia participar en aquest estudi i si acceptaven complimentaven el primer qüestionari. Als tres mesos de finalitzar el tractament complimentaven el segon qüestionari. En aquest estudi van participar 93 pacients.\nL’objectiu del nostre treball va ser mesurar i donar a conèixer com canvia la qualitat de vida de pacients amb infecció crònica pel VHC i tractats amb els nous fàrmacs AAD, abans d’iniciar el tractament i a les 12 setmanes de finalitzar-lo. Observem una millora en totes les dimensions, en símptomes, activitats de la vida diària, concentració, memòria, aïllament social, esperança, activitat sexual, relacions sexuals home i dona, descanso, companyia, futur i estigma, sent significativa en nou de les mateixes; la principal millora és en l’astènia i la sensació de malaltia.\nSegons això, i des de la seva experiència, quina és la millor forma d’aconseguir una adequada adherència al tractament?\nL’educació i motivació del pacient milloren l’adherència al tractament i la resposta terapèutica. A més, la simplificació dels nous tractaments per a l’hepatitis C augmenta aquest seguiment, assegurant les possibilitats de resposta. L’educació del pacient és una eina essencial per aconseguir la prevenció dels nous casos, una bona gestió dels efectes adversos i, en cas de pacients amb el virus, assolir una resposta virològica sostinguda (RVS).\nLes persones amb VIH i hepatitis B han de sotmetre...


📉 Aprovats els pressupostos amb menys acceptació de la història recent d'Algemesí | M+S per TU\n📉 Aprovats els pressupostos amb menys acceptació de la història recent d’Algemesí\nPer admin ⋅ 2 Desembre 2016 ⋅ Publica un comentari\nL’abstenció pactada amb el PP, que va dir que per a res eren els seus pressupostos, permet aprovar uns pressupostos que la majoria de regidors no consideren adequats\nFinalment dimecres per la nit no hi hagué sorpreses i el pacte de PSOE i EU amb el PP per tal que s’abstingueren ha permès l’aprovació dels pressupostos. Dels vint-i-un regidors presents els pressupostos sols contaren amb el suport dels 9 regidors de l’equip de govern, o el que és el mateix 12 regidors consideraren, en diferent grau, que aquests no eren els pressupostos ni els executors que necessita Algemesí. Són, en definitiva, uns pressupostos febles, donat que són els pressupostos que neixen amb el menor suport de la història recent.\nM+S ALGEMESÍ presentà una esmena a la totalitat per tal de pal·liar, en la mesura del possible, les deficiències existents, i ho va fer tenint present les expectatives i propostes de la resta de grups. Donat el pacte previ entre PSOE, EU i PP l’esmena no prosperà. El que a MÉS ALGEMESÍ li cridà l’atenció d’aquest pacte és la poca fe i esperança que manifestà el PP de que finalment les seues propostes es feren realitat més enllà d’una línia en un paper, ja que digué que estaria vigilant. Com nosaltres ja hem passat per eixa situació teníem clar què votar.\nPerquè ha estat eixa falta d’esperança, o més bé, l’experiència d’aquest any perdut en l’execució d’uns pressupostos que l’any passat sí comptaren amb el vot afirmatiu de la majoria del plenari, allò que finalment ha dut a M+S ALGEMESÍ, tal i com ja anunciàrem, a no votar favorablement els pressupostos. El vot negatiu es deu no tant al desacord de en què gastar uns centenar de milers d’euros, que també, com al fet que els pressuposts -i els compromisos- d’enguany s’han convertit en paper mullat. I això va ser el que explicàrem al plenari, que tan important com quadrar els números era assegurar-nos que les partides s’executaven. El que marca la diferència entre el nostre plantejament de l’any passat i el d’enguany és haver descobert que l’actual equip és incapaç de mantenir la paraula donada, ni tan sols la paraula donada fa un mes. L’exhaustiu recorregut sobre els incompliments del PSOE, i el haver destacat la manca de responsabilitat d’EU al no allibera al seu cap de llista, molestà a l’equip de govern que ens acusà de crispar, de no col·laborar i de posar pals a les rodes. Sembla ser que parlar amb fets i xifres en la mà ara se’n diu “crispar” i sembla ser que malgrat ser el propi equip de govern qui deixa d’executar i complir els compromisos, d’això també som nosaltres els responsables. No sabem què esperaven de nosaltres després d’haver passat tot aquest any de nosaltres. Resulta incomprensible que l’any passat a l’equip de govern no li molestara tenir 8 vots en contra del seu pressupost i ara li moleste tenir-ne la meitat. L’equip de govern dedicà més temps a atacar a M+S ALGEMESÍ que a defensar la bondat dels seus pressupostos. S’identificaren tant amb el PP que ni el criticaren, i això que no els votaren els pressupostos a favor.\nAhir quedà doncs clara la nova reconfiguració, al menys temporal, del panorama polític d’Algemesí. Ahir es contraposaren dues formes d’entendre la política, la d’aquells que no valoren els compromisos adquirits amb la ciutadania i que aproven un pressupost poc valents que igual ni són capaços de realitzar, i la d’aquells que, com M+S ALGEMESÍ, consideren que el polític està per executar allò que ha promés en un plenari a la ciutadania. Ahir en definitiva es va veure el que es podia intuir des del primer dia, que l’actual equip de govern no era canvi sinó recanvi.\nEs presenta un 2017 incert i interessant, amb un equip de govern que ha aprovat un pressupost que la majoria de la càmera no volia i que no té un suport clar de cap grup per a tirar endavant les seues iniciatives.


Appartments Kameriot Braies Itàlia - Ofertes d'hotels amb els MILLORS DESCOMPTES EN LÍNIA\nVeure tots els 19 allotjaments a Braies.\nBraies di Fuori 77, Braies, Braies, Itàlia, 39030 - Veure al mapa\nAl visitar Villabassa, vosté es sentirà com a casa a Appartments Kameriot, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAppartments Kameriot també ofereix moltes instal.lacions per enriquir la seva estada a Villabassa. L'hotel ofereix accés a una gran gama de serveis, inclosos habitació familiar, àrea de TV/saló compartit.\nL'ambient de Appartments Kameriot es reflexa en cada habitació. calefacció, escriptori, balcó/terrassa, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. L'hotel compta amb una llista completa de comoditats, com esquí, jardí. Descobreixi una encantadora mescla de servei profesional i ampla gama de característiques a Appartments Kameriot.\nTots els tipus de viatgers (28) Parelles (10) Famílies amb infants petits (13) Famílies amb infants grans (2) Grups (3)\nAllotjaments a Braies


Notícia històrica - PREMSA - El caçador pot ser condemnat a 50 anys pels crims d’Aspa - Federació Catalana de Caça\nEL CAÇADOR POT SER CONDEMNAT A 50 ANYS PELS CRIMS D’ASPA\nPresó provisional sense fiança i el tribunal es reserva l’acusació d’assassinat o d’homicidi en funció de les proves de la instrucció. Analitzen un quart tret contra els agents, que implicaria haver trucat el rifle o haver-lo recarregat\nEl titular del jutjat d’instrucció número 4 de Lleida va ordenar presó provisional sense fiança per a Ismael Rodríguez, el caçador de 28 anys que dissabte va confessar haver matat a trets dos agents rurals en un vedat d’Aspa (Segrià). Aquest jove es podria enfrontar a una condemna de més de 50 anys si finalment es considera que van ser dos assassinats.\nEl jutge no ha determinat encara si li imputa dos delictes d’homicidi o d’assassinat, i deixa aquesta decisió en funció de les proves que s’obtinguin de la instrucció, sobretot de les pericials de l’arma i de balística.\nLa pena es podria quedar en 30 anys de presó com a màxim si al final se l’acusa d’homicidi. A aquestes penes s’hi haurien de sumar les que es derivin dels altres delictes del quals se l’acusa, és a dir, de tinença il·lícita d’armes i d’atemptat contra dos agents de l’autoritat.\nIsmael Rodríguez va passar ahir a disposició judicial després de dos dies tancat a comissaria, va declarar durant més d’una hora i després va participar en la reconstrucció dels fets a Aspa. La lletrada que el defensa, Montse Torres, va mantenir que havia disparat tres vegades contra els agents, tot i que l’informe forense preliminar indica que cada víctima va rebre dues ferides per arma de foc “en zones vitals” i des d’una curta distància.\nEls informes policials seran determinants, ja que l’arma que duia l’acusat, una escopeta Benelli model Raffaello Power Bore, del calibre 12, té un sistema de seguretat que només permet tres trets seguits, tot i tenir un carregador de fins a cinc cartutxos. El caçador hauria assegurat que només va disparar tres trets, però si es confirma que van ser quatre, aleshores l’acusat hauria trucat l’arma, o bé, que seria pitjor, hauria recarregat el fusell per tornar a disparar contra els agents desarmats i ja ferits mortalment.\nEl relat de la interlocutòria judicial assenyala que l’acusat va anar dissabte des de Terrassa a Aspa juntament amb altres companys per caçar i que era conscient que tenia la llicència d’armes del tipus E caducada, necessària per a l’escopeta que duia. La Guàrdia Civil ja li havia notificat que la seva llicència estava caducada i que havia de lliurar l’arma, però l’acusat va decidir posar l’arma a nom d’un amic, també caçador i amb la llicència vigent, per no haver-la d’entregar. Aquest amic no anava amb ell dissabte.Rodríguez, a més, tampoc tenia cap passi del vedat.\nL’advocada de la defensa va explicar que l’acusat continua sense recordar els minuts en què va disparar als agents. Montse Torres va mantenir que Rodríguez havia actuat per un “acte reflex i mecànic, en xoc”, i hi va afegir que l’acusat està “enfonsat”. La fiscalia l’acusa directament de dos assassinats.\nA trets sense cap discussió\nL’escrit del jutge relata els fets i explica que cap a les onze del matí els dos agents rurals es van acostar al vedat i a Ismael Rodríguez, a qui van demanar que descarregués el fusell per a una inspecció. Ell es va girar cap a ells i va disparar. Després, segons el caçador, va anar a trobar els seus companys i van avisar els serveis d’emergències.\nSegons l’informe forense, cada víctima té dues ferides per arma de foc, totes en parts vitals del cos. Un agent va rebre els trets de forma horitzontal a la cara i el coll, i l’altre els va rebre al tòrax i al crani. Del relat que ha fet l’acusat es desprèn que no hi va haver cap discussió, de manera que no s’explica la reacció de Rodríguez, ja que no es justifica amb cap situació prèvia de “tensió o enfrontament”. L’escrit fa referència al fet que l’acusat és un caçador amb anys d’experiència i que en el decurs de les seves sortides de caça s’havia creuat moltes vegades amb agents rurals, raó per la qual “no podia desconèixer que els agents no porten armes”.\nArran d’aquests tràgics fets, la Generalitat articularà mesures per augmentar la seguretat dels agents rurals, sigui amb armilles antibales, armes o càmeres.\nJ.T. / Redacció


Vi At Roca Rosat Reserva: totes les anyades a Uvinum\nQuina és l'opinió sobre altres anyades o volums de/d' At Roca Rosat Reserva?\n“- AT Roca Rosat Reserva és un vi rosat escumós. - Procedeix del celler Cellers AT Roca a la localitat de SANT SADURNI D'ANOIA, prop de Barcelona. - Aquest vi és produït amb diferents raïms com Macabeu i Monastrell. - El vi, de la Denominació d'Origen Penedès, es recomana beure a 7 graus de temperatura. - A la boca destaquen aromes de fruita vermella fresca, com la maduixa o el maduixot. - Maridatge. - Combina molt bé amb tot tipus d'Arròs, gambes fregides, pa amb tomàquet o salmó a la planha.”\n“- AT Roca Rosat Reserva és un vi rosat escumós. - Procedeix del celler Cellers AT Roca a la localitat de SANT SADURNI D'ANOIA, prop de Barcelona. - Aquest vi és produït amb diferents raïms com Macabeu i Monastrell. - El vi, de la Denominació d'Origen Penedès, es recomana beure a 7 graus de temperatura. - En boca destaquen aromes de fruita vermella fresca, com la maduixa o el maduixot. - Maridatge. - Combina molt bé amb tot tipus d'Arròs, gambes fregides, pa amb tomàquet o salmó a la planha.”\n“[video] Un escumós anomenat CLASSIC PENEDES per no anomenar-Cava. Un rosat amb aromes d'ametlla fresca i floral. La criança sobre lies de la malvasia li aporta serietat. Bombolles molt fines.”


ReSport Clinic; col·laboracions amb les millor marques i universitats\nCol·laborem amb les millors marques, clubs i universitats\nLa pràctica esportiva és un estil de vida que involucra moltes disciplines i activitats comercials que es complementen per obtenir de l’esport una experiència satisfactòria. A ReSport Clinic ens associem a les millors marques, clubs esportius i universitats per assolir aquest objectiu.\nTratamiento continuado a todas las jugadoras del Barça Voleibol Femení en tots els partits. Junts fem d’aquest gran equip un Barça cada dia més fort!\nHa nascut una estrella! Junts cada dia amb el nostre amicAgustín Tapia. Amb el Dr. Abat tractem la intervenció quirúrgica degut a la lesió que va tenir al The Challenger del WPT, i ha estat un èxit. Segueix així, amic Agustín.\nEls nostres fisioterapeutes assisteixen en els esdeveniment esportius més assenyalats i començarem a fer xerrades formatives.\nHem tingut el plaer de col·laborar amb GAES Centres auditius. Durant tots aquests anys han potenciat una àmplia presència en l’àmbit esportiu del running, el ciclisme i el pàdel.\nEl Club Esportiu dels Mossos d’Esquadra reuneix molts dels agents que cada dia es preparen físicament per superar les exigents oposicions i exàmens de control. A ReSport Clinic som la vostra clínica!\nCol·laborem amb la Universitat Autònoma de Barcelona oferint pràctiques als estudiants, perquè puguin seguir formant-se i aprenent amb el nostre equip de professionals. La formació és poder!\nTenim conveni amb l’Institut Nacional d’Educació Física de Catalunya per contribuir al creixement dels seus estudiants a través de pràctiques en l’àmbit de la preparació física. Junts formem grans professionals!\nTreballem amb la Universitat Internacional de Catalunya recolzant el seu programa de pràctiques i ajudant els estudiants a ampliar el seu camp de coneixement.\nCol·laborem amb Blanquerna oferint pràctiques formatives a la clínica. Amb el nostre equip, els estudiants tenen l’oportunitat de millorar i d’adquirir coneixement.\nTreballem amb la Universitat Fontys de Ciències Aplicades (Països Baixos). A través d’un programa internacional, acollim estudiants de totes les nacionalitats i els formem en l’àmbit pràctic.\nTenim conveni amb la universitat internacional Mid Sweden University (Suècia). Oferim un programa de pràctiques internacionals en què formem els estudiants i els ajudem a evolucionar professionalment.\nTenim conveni amb la Academy of Physical Education de Poznan. Oferim un programa de pràctiques internacionals en què formem els estudiants i els ajudem a evolucionar professionalment.\nTenim conveni amb la University of South Carolina. Oferim un programa de pràctiques internacionals en què formem els estudiants i els ajudem a evolucionar professionalment.\nPeriodista del Mundo Deportivo, segueix tots i cadascun dels passos del nostre emblemàtic FC Barcelona. Amb tu,Edu cada any assistim a reptes cada cop més intensos! Increïble persona i espectacular esperit de superació.\nLa nostra ambaixadora de marca oficial, t’acompanyem en cadascun dels teus èxits. És un orgull tenir-te al nostre costat.Go Miriam!\nAtleta migfondista del FC Barcelona, practica atletisme des dels 7 anys, i tots aquests darrers anys ha estat campiona de múltiples curses. A ReSport tenim cura de tota la teva recuperació; sense el teu esforç i disciplina una evolució tan bona no seria possible.\nAcompanyem la nostra amiga Paula en cadascun dels seus reptes: Nike Master trainer, súper activa, positiva i sempre buscant noves aventures esportives.\nEl boxejador Isaac Real “Chaca” el pes superwélter campió d’Europa, porta confiant i treballant amb nosaltres molt de temps. Gràcies a la seva gran dedicació i passió per un esport de tanta energia, ha aconseguit arribar molt lluny. Orgullosos de tenir-lo amb nosaltres.\nTenim cura de tots els crossfiters de La Huella que necessitin l’ajuda dels nostres fisioterapeutes o del Dr. Abat per tractar les lesions que puguin sorgir.\nQuan ens necessiteu, sabeu que serem amb vosaltres, crossfiters del Poblenou. Tenim cura de vosaltres en tots els vostres reptes.\nL’exigent món del crossfit, cada dia més persones formen part d’aquesta gran comunitat, i resulta essencial disposar d’una clínica que us doni suport en tots els vostres reptes.\nNomés has d’omplir el formulari i explicar-nos el teu projecte. Ens posarem en contacte el més aviat possible.\nContinua llegint Eduardo Ruiz Ruiz\nContinua llegint fernando garcia perez


El 2021 ha marcat l’inici de l’Elit Femenina en la pilota | Yo soy noticia\nEl 2021 ha marcat l’inici de l’Elit Femenina en la pilota\nEl Màster, la Lliga, l’Individual, entre altres competicions, consoliden l’aposta per la pilota femenina.\nEl 2021 les competicions de pilota femenina han destacat per l’impuls que se les ha donat. A més, s’ha format el grup de l’Elit Femenina, que ha disputat la seua primera competició oficial amb el Màster que va coronar a Ana, Myriam i Fanni.\nPerò la Lliga CaixaBank, l’Individual i la resta de competicions han tingut una forta presència de les dones en les diferents competicions.\nA banda dels diferents Autonòmics en totes les modalitats, la competició va tindre de campionat estrella la Lliga CaixaBank, que va coronar a Victoria i Mar, de l’equip del CVP Bicorp. Les de la Canal de Navarrés van derrotar a Ana i Noelia, del CPV Beniparrell.\nEn el Campionat Individual elit femení Trofeu CaixaBank, el triomf va ser per a Victoria del CPV Bicorp, que es va imposar en la final a Mar, també del CPV Bicorp. La classificació de la competició la van completar Aida del CPV Alcàntera-Càrcer (3ª), Irene del CPV Borbotó (4ª), Amparo del CPV Borbotó (5ª), Ana del CPV Beniparrell (6ª), Natàlia del CPV Alcàntera-Càrcer (7ª), Mireia del CPV Beniparrell (8ª), Myriam del CPV Alqueria d’Asnar (9ª), Joana del CPV Tavernes Blanques (10ª), Marta del CPV Tavernes Blanques (11ª) i Erika del CPV Alqueria d’Asnar (12ª).\nEn l’Autonòmic de parelles, també es va imposar el CPV Bicorp, mentre que segon va acabar el CPV Alcàntera-Càrcer, mentre que en l’Autonòmic Individual Noelia del CPV Beniparrell va ser la campiona, amb Ana del CPV Borbotó segona. Per últim, la Supercopa va ser per a l’equip del CPV Bicorp, per davant del CPV Beniparrell.\nEl Màster, per a Ana, Myriam i Fanni\nEl Màster d’Elit Femenina va viure enguany la seua primera edició. Ana de Beniparrell, Myriam de l’Alqueria d’Asnar i Fanni de Beniarbeig es van proclamar les primeres campiones d’aquesta competició de raspall.\nLa final es va jugar al Trinquet Municipal de Pedreguer, i el trio guanyador va derrotar al trio format per Erika d’Alqueria d’Asnar, Anabel de Tavernes Blanques i Marina d’Algímia d’Alfara per 30-5.\nEn la lluita pel tercer i quart lloc del torneig, Aida de Moixent, Mireia de Massamagrell i Amparo de Montcada s’imposaren al trio de Natalia de Navarrés, Mar de Bicorp i Marta de Tavernes Blanques.


Les tres propostes de participació ciutadana s'aproven per unanimitat - Canal Terrassa\nUna associació de motoristes lluita contra l’abús infantil\nLes tres propostes de participació ciutadana s’aproven per unanimitat\nQuico SimóData: 29/04/22\nAl ple d’abril s’han presentat tres propostes de participació ciutadana que s’han aprovat per unanimitat.\nEl Moviment per a les Pensions Dignes ha presentat estudiar la revisió dels límits de renda per ampliar l’accés de la T-Blanca als autobusos municipals. L’entitat ha modificat la proposta inicial per aconseguir el suport del govern. Els trams i imports que es tindran en compte per decidir els descomptes es revisaran periòdicament. També es tindran en compte les condicions de les targetes de transport de l’Àrea Metropolitana de Barcelona.\nUn veí de Sant Pere, Francisco Ruiz, ha intervingut a títol individual per denunciar nombrosos episodis de brutícia i incivisme en alguns establiments del barri. Davant d’això s’ha aprovat demanar una inspecció de sanitat per a què es compleixin uns mínims d’higiene, que els cossos de seguretat facin un seguiment de l’activitat dels locals afectats i que s’instal·lin càmeres de seguretat en alguns punts.\nFinalment l’Associació de Veïns de Can Roca ha arrancat el compromís que es cedeixi un espai físic a la Comissió Ciutadana de Transparència on pugui desenvolupar la seva activitat i atendre personalment els ciutadans. També s’estudiarà que l’Ajuntament doni més suport en el seguiment de les actuacions de la comissió.\nTags: Associació de Veïns de Can RocabutlletiFrancisco RuizMoviment per les Pensions DignespleSant Pere\nLes hospitalitzacions per covid es dupliquen durant l’abril\nDesarticulat un grup criminal especialitzat en la venda de drogues


2a edició del Diploma Universitari de Legislació Lingüística i Drets Lingüístics\nDarrera actualització: 20 abril 2021\nLa Conselleria de Fons Europeus, Universitat i Cultura, mitjançant la Direcció General de Política Lingüística, finança dues noves edicions del títol propi de la UIB de Diploma Universitari de Legislació Lingüística i Drets Lingüístics.\nEl Diploma, dirigit per Antoni Llabrés, professor titular de Dret Penal, i Maria Ballester, professora contractada doctora de Dret Constitucional, aborda el marc legal i jurisprudencial de la llengua catalana a l'Estat espanyol i els drets lingüístics que en deriven, amb especial referència a la situació de les Illes Balears.\nLes sessions de la primera edició del 2021 s'impartiran de manera presencial tots els dilluns del mes de maig, de 16 a 20 h, i a través de videoconferència per als inscrits de Menorca, Eivissa i Formentera. Us hi podeu matricular fins al dia dia 27 d'abril.\nEs preveu que la propera edició es dugui a terme durant la tardor d'enguany.\nLa Fundació Universitat-Empresa de les Illes Balears (FUEIB) s’encarregarà de la gestió econòmica i administrativa dels estudis esmentats. La finalitat de la Fundació és promoure i dur a terme activitats adreçades de forma genèrica a fomentar l’educació, la recerca, la innovació, la cultura i l’esport en l’àmbit de la comunitat autònoma i, en especial, a la UIB.\nSi voleu més informació, clicau en aquest enllaç.\nFullet del curs pdf - 5386Kb


Joan Bellavista - www.grisasociologia.es\nDr. Joan Bellavista i Illaés professor titular del Departament de Sociologia i Anàlisi de les Organitzacions de la Universitat de Barcelona i delegat del President del Parc Científic de Barcelona. És Doctor en Ciències Politiques i Sociologia per la Universitat Autònoma de Barcelona (1992), Master of Science (MSc.) en Structure and Organisation of Science and Technology (1984) per la Universitat de Manchester, i Llicenciat en Ciéncias Econòmiques (1981) per la Universitat Autònoma de Barcelona.\nÉs membre del Comitè Executiu de la Associació Internacional de Parcs Científics i Tecnològics (IASP) de la que ha estat President. I també President d’Internacionalització de la l’Associació de Parcs Científics i Tecnològics d’Espanya (APTE). Al 2007 va ser nomenat membre del Consell Assessor per a la Ciència i la Tecnologia del Govern de Madrid. Ha desenvolupat projectes en el àmbit de les polítiques de ciència i tecnologia al Regne Unit, Austràlia, Brasil, Indonèsia, República Dominicana i Tunísia.\nÉs autor de nombrosos articles en revistes i ha publicat també diversos llibres “Developing Science Parks: Theory and Models Matter", "Using Basic research: Assessing Connections between Basic Research and Socio-Economic Objectives", "The Formation and Maintenance of Research Links between Industry and Universities", "Science and Technology policy in Spain: Organisational Constraints and Potential Development", "Los Parques Científicos y Tecnológicos en España", "Ciencia, Tecnología e Innovación en América Latina", "The Barcelona Science Park: A Triple Helix Model in the Catalan and Spanish Research System", " Evaluación de la Investigación".


Aglaure - Antoni Janer Torrens - Batecs Clàssics\nAglaure, la primera víctima de l’Enveja\nL’enveja consisteix a desitjar amb mals ulls alguna cosa de l’altre. La paraula està composta pels termes llatins in (preposició que indica “cap a”) i per videre (“veure”). Originàriament, doncs, volia dir “ficar la mirada cap a un lloc”. En les Metamorfosis d’Ovidi (II, 680-832) trobam l’aparició estel·lar de la deessa Invidia. És descrita exactament com els grecs imaginaven Nèmesi, la deessa de la venjança divina i de la gelosia. Aquest és el seu perfil en la traducció de Jordi Parramon:\n“Pàl·lida té la cara, el cos demacrat fins als ossos,\nmai no mira de front, ensenya unes dents cariades,\nporta el pit ple de fel i escup verí per la llengua.\nElla no riu si no és amb un dolorós espectacle,\nni frueix de la son perquè greus afanys la desvetllen;\nperò veu amb mals ulls (i només veient-la s’irrita)\nla il·lusió dels humans, i tortura i alhora es tortura\npuix que va amb ella el suplicis [...]”\nEn l’obra d’Ovidi, Invidia comparteix protagonisme amb Mercuri. Un dia el missatger dels déus (Hermes al món grec) es trobava sobrevolant Atenes. Des de l’aire veié un grup de tres germanes que portaven ofrenes sagrades a la deessa Minerva (Atena). Nomien Aglaure, Pàndrosos i Herse i eren filles de Cècrops. D’elles destacava per la seva bellesa Herse. El jove de peus alats sucumbí als seus encants i de seguida baixà a la terra sense transformar-se. Es dirigí a la casa de les tres donzelles. La primera a veure’l va ser Aglaure.\nMercuri, Herse i Aglaure (Jean-Baptiste Marie Pierre, 1714–1789)\nMercuri confessà a Aglaure que s’havia enamorat de la seva germana Herse. Ella es comprometé a ajudar-lo a canvi d’una gran quantitat d’or. Des de dalt, observant l’escena, hi havia Minerva, la protectora d’Atenes. No li va agradar gens el comportament avar d’Aglaure. És per això que visità Invidia al seu estatge i li demanà que infectàs amb el seu verí Aglaure.\nEl càstig es va complir. Invidia entrà a l'habitació d'Aglaure. Li va tocar el pit amb la mà i li va omplir el cor d'espines, li exhalà el seu alè i li escampà verí pels pulmons. A continuació li va posar davant una imatge de la seva germana, del bell déu i també la felicitat del seu matrimoni.\nMercuri transforma en pedra Aglaure\nIrritada per aquestes visions, Aglaure no aturava de gemegar dia rere dia. En rebre la vista de Mercuri, es va asseure davant de la porta de la seva habitació i no el va deixar passar. Finalment el déu obrí la porta. Aglaure es va voler aixecar però ja no podia. Mercuri havia fet que la malaltia s’anàs propagant. Així l’acabà convertint en una pedra ennegrida pels seus mals sentiments.\nAglaure convertida en pedra\nAquí teniu un article de Josep Maria Espinàssobre l'enveja\nA Sapere aude, la secció de filosofia moderna del programa Múltiplex d'IB3 Ràdio (28/03/2017), reflexion sobre l'enveja.\n- Quin són els set pecats capitals de l'era moderna?


Els arqueòlegs estimen que el jaciment dels Malladarets d’Alfara de Carles és de “grans dimensions” - Món Rural\nPla general de dos arqueòlegs treballant al jaciment. Foto del 13 d'octubre del 2020 (Horitzontal).\nEls arqueòlegs de la URV acabaran divendres la segona campanya d’excavacions al jaciment dels Malladarets d’Alfara de Carles (Baix Ebre), descobert el 2014 als peus del cim del Penyaflor, al massís del Port. El director dels treballs, Marc Fontanet, ha destacat que el poblat “promet molt i sobresurt per les seves dimensions” però s’està fent complicat datar-lo. Les primeres estimacions el situen entre els segles VII i VI abans de la nostra era (anE), però no es descarta ampliar la cronologia i situar-lo en un període anterior. De moment, s’han trobat elements com una punta de fletxa de bronze que dataria entre l’Edat del Bronze i la Primera Edat del Ferro però falten restes ceràmiques que permetin ajustar la datació.\nEl jaciment dels Malladarets d’Alfara es va descobrir el 2014. Un Agent Rural va trobar per casualitat unes peces de ceràmica i es va trobar el poblat, situat entre el barranc de la Conca i el de la Vall Cervera, just als peus del cim del Penyaflor. Això indica que tenia “importància estratègica” i servia “de control d’accés” al Port des de la plana de Roquetes. Els primers indicis també assenyalen que el principal sistema productiu del poblat era la ramaderia.\nAmb els vestigis recuperats es situa entre el segle VII i VI anE, però els arqueòlegs no descarten que la seva fundació fos en un període anterior. Això el convertiria en un dels més grans d’aquesta època documentats al sud Catalunya.\nEn la segona campanya d’excavacions els arqueòlegs de la URV fan aquest mes d’octubre, s’han centrat en la zona sud del jaciment i s’han excavat més de 100 metres quadrats. Amb això s’ha delimitat el que sembla un mur i alguns habitatges. Una de les troballes destacades és una eina de bronze semblant a una mena d’escarpra, però encara se’n desconeix la cronologia i l’ús.\nEs traca de la còpia més antiga que es conserva de l’obra, una de les més importants del renaixement català\nACN Tortosa .- El Consell Comarcal del Baix Ebre ha adquirit un valuós manuscrit dels ‘Col·loquis de la Insigne ciutat de Tortosa’, de Cristòfol Despuig, escrita a meitat del segle XVI en un únic exemplar on s’hi descriu l’esplendor del Renaixement català. El text es va recuperar i publicar durant la Renaixença i ara l’Arxiu Comarcal del Baix Ebre en tindrà un manuscrit, probablement el més antic que es conserva i que dataria del segle XVIII. Només n’hi ha un altre a Barcelona. L’obra l’ha comprat el Consell Comarcal. N’ha pagat 6.000 euros en una negociació discreta amb el seu propietari que ha prioritzat que l’obra tornés a Tortosa. El manuscrit l’havien heretat vàries generacions d’una família amb vincles a la capital ebrenca.\nEtiquetes: Baix EbreMalladarets d'Alfara de Carles


Actualitat - URC\n(Sant Joan de Déu) El Centre Residencial d’Inclusió La Llavor, gestionat per Sant Joan de Déu Serveis Socials, disposa de 40 habitacions individuals i assegura així la continuïtat de l’equipament extraordinari posat en marxa durant l’epidèmia de la COVID-19. A més compta amb la col·laboració de la Fundació Ared per oferir un servei de formació i inserció…\nConvocatòria d’ajuts de Responsabilitat Solidària\n(IVICON); Amb data 6 d'octubre de 2020, s'han fet públiques les “Bases de la Convocatòria. Donació Fons Santander. Responsabilitat Solidari 2020 “. Els projectes beneficiaran a persones que integrin col·lectius en situació de vulnerabilitat o de risc d'exclusió social. Per la CONFER es determina que el tipus de projecte sigui, a grans trets (punt 5.2…\n(Eduard Rey – a través de Catalunya Religió) L’Encíclica ‘Fratelli tutti’ del Papa Francesc ha generat polèmica, segons llegeixo en alguns mitjans. Alguns han dit que el Papa és comunista… Res de nou sota el sol: diuen que quan Lleó XIII va publicar la primera encíclica de temàtica social, la ‘Rerum Novarum’, l’any 1891, n’hi…\n(IVICON); Dilluns 19 d'octubre el grup “Tejiendo Redes contra la Trata” format per la CONFER, Justicia i Paz, Càritas i la Comissió Episcopal de Migracions ha organitzat un webinar per parlar sobre l'impacte de la COVID-19 en les víctimes de tràfic. Aquesta trobada que tindrà lloc un dia després de celebrar-se el Dia Europeu contra…\nBenvolguts germans i germanes, Dono gràcies a Déu per la dedicació amb què es va viure a tota l’Església el Mes Missioner Extraordinari durant el passat mes d’octubre. Estic segur que va contribuir a estimular la conversió missionera de moltes comunitats gràcies al camí indicat pel tema: «Batejats i enviats: l’Església de Crist en missió…\nWebinar: “Instruments per a sembrar esperança” 22 d'octubre de 2020 de 14,00 a 16,00 h. organitzat per la Unió Internacional de Superiores Generals (UISG) “Tots podem col·laborar com a instruments de Déu per a la cura de la creació, cadascú des de la seva cultura, la seva experiència, les seves iniciatives i les seves capacitats.”…\n(Òscar Bardají i Martín · Full Dominical 11.10.20) Santa Teresa de Jesús compleix enguany 50 anys com a doctora de l’Església. Va ser la primera dona a rebre aquest reconeixement. Fra Antonio Ángel Sánchez, OCD, nou provincial dels Carmelites Descalços a la província Ibèrica, assegura que va sentir-se captivat per “la seva manera d’escriure i…\nEl “Domund del coronavirus” proposa noves maneres de col·laborar amb les missions\n(Tarragona Missionera 2.10.20) Un any més arrenca la campanya del Domund, la Jornada Mundial de les Missions convocada pel Papa per a implicar a tots en la missió de l'Església. Celebrada sense interrupció des de 1926, el Domund s'enfronta enguany a una situació difícil per la pandèmia. Obres Missionals Pontifícies (OMP) proposa la seva campanya…\nMn. Xavier Vilanova Pellisa, nomenat nou bisbe auxiliar de Barcelona\nEl papa Francesc ha nomenat aquest dimarts Mn. Xavier Vilanova Pellisa com a bisbe auxiliar de Barcelona. El cardenal Joan Josep Omella, arquebisbe de Barcelona, ha comparegut aquest migdia davant dels mitjans de comunicació acompanyat del nou bisbe auxiliar. El prevere tarragoní és l’actual rector del Seminari Interdiocesà de Catalunya. Com a bisbe auxiliar de…\nLa Jornada Mundial pel Treball Decent està promoguda arreu del món cada 7 d’octubre per l’Organització Internacional del Treball (OIT) i per la Confederació Sindical Internacional (CSI). Enguany ve emmarcada pel drama de la pandèmia del coronavirus i per les seves dramàtiques conseqüències en el món del treball. Si abans ja hi havia moltes persones…\nEl papa Francesc signa una nova Carta Encíclica\nAquest passat dimecres, 30 de setembre, el papa Francesc va signar una nova Carta Encíclica titulada Sacrae Scripturae affectus. Fraternitat i amistat social són els camins indicats pel papa per a construir un món millor, més just i pacífic, amb el compromís de tots: poble i institucions. Reitera amb força el no a la guerra…\nHa mort el P. Hilari Raguer\n(Abadia de Montserrat) 1.10.2020 Aquest matí ha mort al Monestir de Montserrat el P. Hilari Raguer i Suñer, monjo de Montserrat. Tenia 92 anys i en feia 65 que era monjo. La missa exequial tindrà lloc dissabte, a les 10.45h, i serà presidida pel P. Abat Josep M. Soler. Es podrà seguir en directe a…\nXL Capítol Provincial dels Caputxins de Catalunya i Balears\n(Caputxins) Del 28 al 30 de setembre, els Caputxins de Catalunya i Balears hem celebrat el nostre quarantè Capítol Provincial al convent de Sarrià, a Barcelona. Aquesta vegada hem hagut de reduir la nostra assemblea, que habitualment durava cinc dies, als mínims indispensables a causa de la pandèmia de Covid-19. Ha calgut renunciar als moments…\nArriba l’edició 2020 de les Jornades Europees del Patrimoni (JEP)\n(Catalonia Sacra) En aquesta segona participació, Catalonia Sacra ha programat una trentena d'activitats al voltant del patrimoni cultural de l'Església. Una de les novetats d'enguany són sis visites centrades en els oficis relacionats amb l'estudi, la conservació i la gestió del patrimoni cultural. Així els visitants podran conèixer in situ la tasca que realitza un…\nEls Pares Paüls s’acomiaden de Reus després de 200 anys\n(Arquebisbat de Tarragona) Fa prop de dos anys l’església parroquial de la Immaculada Concepció de Reus celebrava una missa d’acció de gràcies per la tasca realitzada pels Pares Paüls —Congregació de la Missió— en aquesta parròquia des de 1966. La manca de vocacions va portar a la Congregació a prendre aquesta decisió. No era ben…\n(Glòria Barrete –Catalunya Religió) Vint-i-quatre monestirs femenins benedictins formen des de fa uns mesos una nova congregació religiosa anomenada Santa Hildegarda. Una nova manera de relacionar-se entre els monestirs, guanyant autonomia, fent xarxa i dotant-se de més recursos organitzatius que en plena pandèmia ha començat el seu camí. De Catalunya, en forma part el monestir…\nUn comiat ple d’agraïment\nBenvolgudes i benvolguts, Rebeu la meva salutació més cordial. Després de mantenir durant anys una freqüent relació comunicativa, no volia acabar-la sense unes paraules d’agraïment i de comiat. La junta directiva de l’URC, aleshores amb el nom de Comissió permanent, el 13 de juny de 2008 em va nomenar secretari general tot recollint el relleu…\nTres nomenaments a l’URC\nNotícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies, Notícies\n(29 de juliol de 2020) La junta directiva en sessió celebrada l’11 de juny va nomenar Llorenç Puig, jesuïta, com a nou secretari general de l’URC per a un primer quadrienni. A més, en sessió celebrada ahir, va nomenar Maria Rosa Olivella, salesiana, com a administradora de l’URC, també per a un primer quadrienni. En…\nForma d’inscripció: 1. Primer pas: sol·licitar plaça a l’URC pel web: www.urc.cat a l’enllaç per correu electrònic (urc.info@gmail.com), per telèfon (93 302 43 67) o directament a la seu de la plaça Urquinaona, 11, 2n 2a (08010 Barcelona) en horari d’atenció al públic: dilluns a divendres, de 09,00h a 13,00h. Incloure-hi les dades següents: nom…\nSisena i última jornada del Capítol Provincial dels Carmelites Descalços\n(Carmelites Descalços, província ibèrica) 25 de juliol de 2020 Benvolguts germans, en el dia d'ahir vam arribar al termini del nostre capítol. Durant el matí, vam tenir una gran activitat a l'aula capitular dedicada a acabar de perfilar el projecte provincial per als propers tres anys i aprovàrem les determinacions capitulars que venen a ser…\n1. Les deu Diòcesis amb seu a Catalunya que formen la Conferència Episcopal Tarraconense, pel que fa al tema de les immatriculacions, sempre han seguit el procés legal vigent, sense cercar privilegis. No han actuat en cap moment de manera arbitrària i han documentat tot el que els constava com a propi. L’Església no s’ha…\nAurelio Cayón ss.cc. renova el seu càrrec com a Superior de la Província Ibèrica de la Congregació dels Sagrats Cors\nDurant la celebració del IV Capítol de la Província Ibèrica de la Congregació dels Sagrats Cors, la tarda del 16 de juliol de 2020 va ser renovat en el seu càrrec per al pròxim trienni el Superior Provincial, Aurelio Cayón ss.cc. Li acompanyaran en la seva missió els Consellers Pedro Gordillo ss.cc., Enrique Losada ss.cc.,…\nNou vademècum per als processos d’abusos de menors d’edat per part de clergues\nEl Cardenal Prefecte de la Congregació per a la Doctrina de la Fe, Lluís Francesc Ladaria, presenta el nou vademècum per als processos d'abusos de menors d'edat per part de clergues. El “Vademécum sobre algunes qüestions processals davant els casos d'abús sexual a menors comesos per clergues” neix de les nombroses sol·licituds que han arribat…\nTestimoni de l’ Institut Sant Josep de Girona sobre la pandèmia\nDes de la Unió de Religiosos de Catalunya, volem agrair als religiosos/es de l'ambit sanitari, així com als seus professionals, la implicació i disposició al llarg de tot aquest temps de pandèmia. L'Institut de Religioses de Sant Josep de Girona ens expliquen com s'ha viscut aquest temps, tant des de les comunitats com en els diferents centres…\nL’Ateneu Universitari Sant Pacià (AUSP) comptarà a partir del curs acadèmic 2020-2021 amb un nou Institut amb rang de Facultat, que se sumarà a les ja existents de Teologia, de Filosofia i Antoni Gaudí d’Història, Arqueologia i Arts cristianes. El cardenal Giuseppe Versaldi, Prefecte de la Congregació per a l’Educació Catòlica, va signar el proppassat…\nVull dedicar el Missatge d’aquest any al tema de la narració, perquè crec que per a no perdre’ns necessitem respirar la veritat de les bones històries: històries que construeixin, no que destrueixin; històries que ajudin a retrobar les arrels i la força per avançar junts. Enmig de la confusió de les veus i dels missatges que ens…\nAvui, 40 aniversari de la constitució la l’URC\nAmb vostre nom comença nostra història… Dilluns 26 a la nit, em venien al cap els versos del Virolai. Alguns frares del convent de Pompeia ens vam connectar a internet i vam muntar el projector per seguir la Vetlla de Santa Maria des del monestir de Montserrat. Anar a Montserrat és connectar a fons amb…\nEstimats Maristes de *hampagnat, Avui, en aquest “especial” 25 de març, ens anima el fet de recordar i celebrar el “sí” de María donat en l'Anunciació. Enguany, la celebració pot tenir un significat particular per a cadascun de nosaltres i per al món sencer davant el moment que vivim de pandèmia per la veloç difusió…\nPasqua 2020: dones que anticipen l’alba, atallant les foscors\nContemplem l’escena d’aquella matinada… María Magdalena creua valenta les tenebres, desafiant la nit i la por … corre allí, al sepulcre de Jesús, arriscada… a la por li venç l’amor… Dona intrèpida, cercadora, no es rendeix al realisme dels fets. Perquè ressonen en ella totes les paraules d’esperança del seu Mestre i que ara, en…


Portada | Institut Font del Ferro | Pàgina 28\nPremis treball de recerca 2017\nEl passat 9 de juny es van lliurar els premis de Treball de recerca que convoca cada any l’Ajuntament de Palafolls. Enguany, els alumnes de l’institut premiats van ser, amb el primer premi, la Laia Soler, amb el treball titulat Quin és el millor mètode per fer arribar la música als sords? i amb el segon premi, en Marc Grèbol, amb un treball sobre l’obra de Mercè Rodoreda titulat Natàlia, Aloma i Cecília CE.\nLa tècnica d’ensenyament va destacar el bon nivell de tots els treballs presentats i també va anunciar que el proper any els premis portaran el nom d’en Daniel López, director del centre, en memòria i record seu.\nEn Marc Grèbol, la Laia Soler, en Jordi Pérez, la Mercè Robert i l’Alba Ribot a l’espai jove de Can Batlle\nMostra literària de Palafolls\nA tots aquells a qui us agradi escriure, no deixeu escapar l’oportunitat de presentar-vos a la mostra literària que un any més convoca l’Ajuntament de Palafolls.\nPortada Català 0\nEls alumnes de 2n d’ESO que fan el treball de síntesi a la casa de colònies Masia Dorada de Salou han arribat bé i ja s’han instal·lat.\nMúsica pop a l’institut\nEl grup lleidatà de música pop Renaldo & Clara han sigut els protagonistes aquest dijous 4 de maig d’una classe de llengua catalana i literatura a l’institut. La cantant i compositora Clara Viñals i els músics Hugo Alarcón i Víctor Ayuso s’han presentat davant l’alumnat de primer de batxillerat a l’aula de cinema i han anat compaginant la interpretació en directe de cançons en format acústic del seu nou disc Els afores amb comentaris i interpel·lacions al públic sobre el sentit de les lletres. L’activitat ha sigut la darrera del cicle cultural Poesia als Barracons, que aquest any ha comptat també amb el raper mallorquí Valtònyc i amb el Premi Nacional de Cultura en Literatura Xavier Pla.\n(Vegeu aquí mateix un àlbum de fotos, un vídeo, notícies i cròniques de les altres activitats de Poesia als barracons 2017: lectura en veu alta de Josafat, recital de Poemes de l’Alquimista, notícia del recital de Valtònyc, crònica de la conferència de Xavier Pla sobre Prudenci Bertrana.)\nRessò de la visita de Valtònyc en altres mitjans:\nPortada Batxillerat, ESO, Música 0


Fita: Avenc de la Febró\nT’atreveixes a creuar aquesta porta?\nCaminant o despenjant-te.\nMés avall encara.\nA l’avenc il·luminat.\nOn el sol vol entrar a l’infern.\nOn el Baix Camp és a les fosques.\nEntra a les entranyes de l'Avenc de la Febró.\nAl pessebre, en lloc del bou i la mula hi ha una ratapinyada.\nQuan estiguis saciada de silenci i foscor torna amunt.\nDeixa les tenebres enrere.\nAlça't a la Claror...\n...i gaudeix de la llum.\nPublicat per xavier pujol a 5:54\nFrancisco Manuel Carrajola Oliveira 18 de desembre de 2019, a les 10:22\nEstas passagens estreitas entre rochas são espectaculares.\nxavier pujol 18 de desembre de 2019, a les 14:06\nRoques profundament belles, F. Manuel.\nCarme Rosanas 18 de desembre de 2019, a les 13:47\nUn altre lloc on encara he d'anar.\nDe moment gaudeixo del teu post, i de les teves fotos. Totes són precioses, però les que surten els que camineu i els que es despengen per la paret, impressionen molt. I les que es veu la llum del sol com es fica avenc endins, també! Maquíssimes!\nxavier pujol 18 de desembre de 2019, a les 14:07\nNosaltres tampoc no ho coneixíem: Fins ara que ens les han fet descobrir i acompanyat uns amics.\nGràcies per la mirada, Carme.\nartur 18 de desembre de 2019, a les 18:36\nQuins racons més bonics que tenim i que desconeixem !\nCuriós el pessebre , amb una ratapinyada fent pràctiques d'àngel ;)\nxavier pujol 18 de desembre de 2019, a les 23:03\nI els que ens falten per conèixer, Artur. La cova és altíssima i la ratapinyada va triar el racó del pessebre per dormir.\nJoan Rodó i Galiana 18 de desembre de 2019, a les 20:50\nUn lloc espectacular la Febró i desconegut per a mi !\nxavier pujol 18 de desembre de 2019, a les 23:04\nÉs molt proper a la Serra de Prades, Joan.\nLaura T. Marcel 18 de desembre de 2019, a les 20:57\nEts més bo que una guia Alpina, noi!\nxavier pujol 18 de desembre de 2019, a les 23:05\nTinc una caixó ple de guies Alpina, Laura. La majoria d'aquelles de tapes carabasses. I alguna de tapes vermelles o verdes, però la de la Serra de Prades no la tinc.\nGalionar 19 de desembre de 2019, a les 15:42\nImpressionant de debò aquest indret que ens mostres, i impressionants les teves fotografies! Agraeixo la constatació que fins i tot en els avencs més fondos s'hi pot obrir pas la llum del sol, o la llum de l'esperança. I també que una vegada has arribat al fons, l'única opció vàlida és la de sortir-ne. Gràcies una vegada més per tanta bellesa!\nxavier pujol 19 de desembre de 2019, a les 18:07\nLa llum és com l'aigua, s'escola fàcilment. L'esperança a vegades dóna fruit, Montse.\nRisto 19 de desembre de 2019, a les 22:55\nI el tema restaurants/cases de menjar no el toques?? ;-)\nxavier pujol 19 de desembre de 2019, a les 23:12\nA la Febró vàrem dinar a una fonda que es diu "la Perdiu". Cuina casolana, Risto.\nM. Roser 20 de desembre de 2019, a les 20:25\nMare meva quins recorreguts pel país que feu, això si que és aprofitar la jubilació...Als que no sortim gaire del niu, ens feu un gran favor ja que ens permeteu veure retalls de natura desconeguts...M'ha fet molta gràcia això de la ratapinyada!\nxavier pujol 20 de desembre de 2019, a les 21:36\nA mi també em va fer gràcia el detall que la ratapinyada triés el naixement del pessebre per instal·lar-s'hi.\nJuan Antonio Torron Castro 21 de desembre de 2019, a les 20:50\nEstimat Xavier, quedo alucinado de estas últimas fotografías, son fantásticas. Muchas felicitaciones y gracias por enseñarlas.\nOjalá coincidamos en alguna ocasión y si no, ya nos pondremos de acuerdo, si te parece.\nUn saludo muy grande y muy buenas fiestas con todos los tuyos.\nxavier pujol 21 de desembre de 2019, a les 22:34\nGràcies J. Antonio. Bon Nadal també per a tu. Sí que ens trobarem algun dia.\nJosep 22 de desembre de 2019, a les 12:39\nSempre em sorprens, Xavier! És una meravella, tot! No sé si és el mateix lloc, ho dic perquè tenim uns amics a Reus que els fills van fer aquesta ruta (suposant que sigui la mateixa. És a Siurana) Em va dir que en un arbre, a peu del camí hi ha un cartell que hi diu: "Escolteu el silenci" Quina joia.\nxavier pujol 22 de desembre de 2019, a les 13:31\nSegurament que coincideix la ruta, ja que vàrem veure l'arbre amb el senyal "Escolteu el silenci". Però més que a Siurana, és cap a Prades.\nBon any, Josep.\nSergi 23 de desembre de 2019, a les 21:02\nCaram, desconeixia aquest lloc, que interessant. És un tipus de pràctica que no he explorat, no sé si m'acaba de fer gràcia això de despenjar-me per les roques...\nxavier pujol 23 de desembre de 2019, a les 23:35\nS'hi pot baixar, més o menys còmodament Xexu, per un camí. Només cal anar amb una mica de compte.\nI a la cova no cal refregar-se pel fang per arribar endins, endins...\nHelena Bonals 24 de desembre de 2019, a les 20:03\nL'al·legoria del primer d'octubre (diuen que cal dir-ho així), és evident, i espero amb totes les forces que sigui veritat.\nxavier pujol 25 de desembre de 2019, a les 0:57\nEl Primer d'Octubre no se'ns esborrarà mai Helena. Ni dels sentiment ni del convenciment.\nOlga Xirinacs 24 de desembre de 2019, a les 21:03\nEls avencs cauen prop de Mont-ral, que n'està ple, també. Però mai m'ha agradat baixar a una cova, només una vegada prop del Tarn, a la Gofre de Padirac, que és sumptuosa i navegable, però al final produeix claustrofòbia.\nAra bé, els paisatges són preciosos, i agraeixo que els posis, tan ben retratats.\nMolt bon Nadal i 2020, per fer força aventura, a banda de la política... Una abraçada.\nxavier pujol 25 de desembre de 2019, a les 0:59\nVàrem passar pel trencall de Mont-ral Olga. I vaig pensar en tu perquè sé que hi vas passar moltes temporades, i en alguns escrits teus en fas menció.\nCom que tant aquest avenc com la cova de l'interior són de parets altes no produeix claustrofòbia.\n“Per Nadal cada ovella al seu corral”


A l’objecte de definir com enfocar el tema de les comunitats energètiques a Sant Pere de Torelló, el juny de 2020 la regidoria de Transició Energètica va participar, junt amb l’Associació Leader Ripollès-Ges-Bisaura i l’empresa Aiguasol, en l’elaboració de l’estudi “COMUNITATS ENERGÈTIQUES LOCALS. Guia per a les administracions locals”, on es va desenvolupar un capítol específicament pensat per a Sant Pere, com a possible cas d’exemple.\nAixí, es van identificar tres funcions a complir per part d’aquestes comunitats:\nPromoció i articulació de PROJECTES, bé per la comunitat per si sola, bé amb l’ajuntament. Això inclou identificar-los, dissenyar-los, promoure’ls, executar-los i gestionar-los en tots els aspectes tècnics, econòmics, financers, jurídics i de gestió en general. Aquí la o les comunitats estan compostes per ciutadans i entitats locals, així com el propi Ajuntament.\nPlataforma Ciutadana d’Energia. Té la funció de mobilitzar la societat local, sensibilitzar, divulgar, intercanviar experiències i promoure activitats sòcio-econòmiques paral·leles com ara la formació, el combat contra la pobresa energètica, l’emprenedoria, etc. Està formada per agents locals.\nTaula de Transició Energètica. Es tracta de crear un espai d’intercanvi de coneixement i experiències i identificació de noves oportunitats entre tots els agents que poden participar en la TE, no només els locals sinó també empreses, universitats, centres tecnològics i d’ensenyament, altres administracions, etc.\nTot fent l’estudi vam adonar-nos que a Sant Pere de Torelló tenim una comunitat energètica molt antiga i consolidada, encara que latent: la dels 660 abonats al servei municipal de calefacció.\nFinalment, vam decidir impulsar una comunitat a nivell de poble, en forma de cooperativa ciutadana d’energia que complís la doble funció d’articular projectes i constituir-se en plataforma ciutadana i que, en tot cas, junt amb el consistori ajudés a impulsar la taula de TE. Per això, des de la Regidoria vam impulsar el procés per a la fundació de la cooperativa COSPES que va nèixer el setembre de 2021. Vegeu-ne la informació aquí: COSPES SCCL.\nCas a part és el polígon industrial on tindria molt de sentit la creació d’una Agrupació Energètica Industrial, si bé això és quelcom que les empreses han de valorar i decidir.\nGuia sobre Comunitats Energètiques de la Diputació de Barcelona


Assessorament - Coeli Platform\nAcompanyament tecnològic per al sector GLAM\nEts un museu, arxiu, biblioteca o galeria d’art i necessites ajuda? Som un equip d’experts en gestió documental i continguts digitals que creiem en la tecnologia al servei de les persones. T’assessorem per trobar la solució més adequada a les necessitats de cada institució. Acompanyem i formem cada client perquè pugui treure el màxim partit de la tecnologia en favor de la col·lecció patrimonial.\nConsultoria i assessorament tecnològic en català, castellà, anglès i italià\nDemostració en directe de Coeli i accés a un entorn de demostració durant la fase d’anàlisi\nSessions de treball, mapatge, integració de dades i validació durant la migració de dades\nAdaptem les funcionalitats i el cost a les teves necessitats (mòduls, metadades, gestió d'actius digitals, informes, etc.)\nSessions de formació inicials i formació continuada durant el primer any de subscripció\nInformació explicativa i píndoles formatives en format vídeo disponibles per a tots els clients\nDibuixem l'espai tecnològic específic per al teu projecte\nSuport per correu, telèfon o videoconferència i resolució d’incidències en remot\nLes dades són sempre del client. Recupera-les completament si mai dones per finalitzat el servei\nT'escoltem. Coeli al servei del teu projecte.\nLa tecnologia és el nostre punt fort. Escoltem les teves necessitats i dibuixem un entorn tecnològic a mida perquè puguis treure el màxim partit de la gestió de la teva col·lecció patrimonial. Gaudeix de la flexibilitat de Coeli, el software de documentació, gestió i difusió que s’ajusta a les singularitats del teu projecte.\n"L'acompanyament de l'equip de Coeli sempre ha estat proper i atent a les nostres peticions emprant un diàleg fluid i aportant solucions"


L’Obra Social “la Caixa” i la Fundació Pasqual Maragall presenten el projecte solidari “90 milles contra l’Alzheimer” - Osona Informa!\nInici » Notícies » Notícies Generals » Societat » L’Obra Social “la Caixa” i la Fundació Pasqual Maragall presenten el projecte solidari “90 milles contra l’Alzheimer”\n29 Juny 2015 a 16:00\nPresentació del projecte “90 milles contra l’Alzheimer” // Imatge cedida per l’Obra Social “la Caixa”\nEl passat divendres 26 de juny, es va presentar al CaixaForum de Barcelona, la iniciativa solidària “90 milles contra l’Alzheimer”, organitzada pel Club Esportiu Olímpic Barcelona i l’Obra Social “la Caixa”, en benefici de la Fundació Pasqual Maragall.\nAquest projecte és una travessa èpica entre Sóller (Mallorca) i Barcelona que duran a terme cinc remers, que recorreran 90 milles nàutiques – 167 quilòmetres – amb unes 100.000 palades, cadascuna de les quals es podrà adquirir per un euro. L’objectiu de la iniciativa és recaptar 100.000 euros per destinar-los íntegrament a la Fundació Pasqual Maragall per a la investigació sobre l’Alzheimer.\nEs preveu que aquesta travessa duri un total de 20 hores, i el dia de sortida serà marcat pels serveis meteorològics de TV3. Malgrat el dia concret doncs, encara no se sap, està previst que la travessa tingui lloc a mitjans de juliol el dia 11, 12, 18 o 19. El mateix Tomàs Molina, a través de TV3, serà l’encarregat de donar-ne el tret de sortida.\nEls cinc remers de l’equip del Club Esportiu Olímpic Barcelona no són esportistes d’elit, sinó persones amb diverses professions que comparteixen l’afició al rem. Durant la travessa per tal que puguin anar descansant, cada mitjan hora un d’ells farà de timoner. Els cinc remers, a dia d’avui són Jaime Ros García, Sinuhé Pérez Mayoral, Josep Ventosa Puyané, Àlex Moya i Giné, i Stefano Ottazzi. Tots ells han estat entrenats per l’atleta internacional i entrenador d’atletisme per la Federació Espanyola d’Atletisme, Domingo Mayoral Rubín.\nL’embarcació escollida per afrontar el repte és un bot Filippi batejat “Pasqual Maragall”. Aquesta és l’opció òptima per a aquest tipus de travesses, amb 10,2 metres d’eslora, 1,18m de mànega, i 150 Kg de pes, disposa d’una obra morta de 2,4 metres per 25 centímetres. Es tracta doncs, d’una embarcació eficient, que permet transmetre a l’aigua la major part de l’energia dels remers, i sòlida, ja que està construïda amb fibra de carboni i Kevlar.\nLa recaptació de les palades es farà mitjançant diverses vies: enviant un SMS amb la paraula “MILLA” al número 28058; fent una donació a través dels webs www.reto90millas.com o www.migranodearena.org/es; o bé fent una transferència al compte de “la Caixa” ES89 2100 6887 6702 0004 0635 amb el concepte MILLA.\nL’acte de lliurament de la recaptació es celebrarà el 19 de setembre del 2015, dos dies abans del Dia Internacional de l’Alzheimer, i coincidint amb la regata Barcelona Skyline organitzada pel Club Esportiu Olímpic Barcelona.\nActualment, l’Alzheimer afecta entre 500.000 i 800.000 persones a Espanya, i encara se’n desconeixen pràcticament l’origen i les causes, es diagnostica tard i no existeix cap tipus de medicació que endarrereixi o freni el seu curs. El que si que se sap és que l’Alzheimer comença entre quinze i vint anys abans de l’aparició dels primers símptomes, i que si aquests s’endarrerissin només cinc anys, el nombre de persones malaltes es reduiria gairebé a la meitat.\n#90 milles #Barcelona #club esportiu #Fundació #La Caixa #Obra social #pasqual maragall #projecte #remers #solidari alzheimer #sòller #travessa


CCOO alerta que l'Atenció Primària està en una situació crítica - Portal de Xàtiva\nInicio Salud CCOO alerta que l’Atenció Primària està en una situació crítica\nAquest sindicat reclama un nou model, més finançament i un increment de la plantilla estructural.\nLa Federació de Sanitat i Sectors Sociosanitaris, FSS CCOO-PV, alerta que l’Atenció Primària necessita un canvi de model urgent, en el Dia Mundial que commemora el valuós que és aquest nivell assistencial. Aquest sindicat recorda que l’Administració valenciana no ha desenvolupat cap avanç en aquesta matèria des de 2018, incomplint els seus compromisos.\nLa necessitat d’adoptar mesures per a la millora de l’Atenció Primària i Comunitària i resituar-com a pilar bàsic de el sistema públic valencià, es fa encara més urgent amb la Covid. Un nivell d’atenció asfixiat per la falta d’inversió durant gairebé dues dècades i sobrepassat per les exigències de la pandèmia.\nL’enfortiment de sistema sanitari passa, per descomptat, per millorar la porta d’entrada a aquest, per això CCOO exigeix un pla específic consensuat que reorienti el model cap a la prevenció, la promoció de la salut i la intervenció comunitària. Per a aquest sindicat és necessari dotar l’Atenció Primària de recursos humans i materials necessaris, amb el correcte dimensionament de la plantilla en totes les categories a través de la definició de ràtios, així com la millora de la inversió en infraestructures, per al que és imprescindible la millora del finançament fins a arribar al 25% de la despesa sanitària total.\nPel que fa a el personal i les seves funcions, aquest sindicat reclama la implantació d’una vegada per totes de l’especialitat d’infermeria d’atenció familiar i comunitària, la incorporació de nous professionals als EAP (Equips d’Atenció Primària), la potenciació i ampliació de la seva capacitat resolutiva, l’actualització de les unitats de suport i la millora de la coordinació entre els diferents nivells, inclosa la Salut Pública. A més, és important una distribució racional dels contingents que permetin una assistència de qualitat amb una estimació mínima dels temps de consulta.\nCCOO emplaça la Conselleria de Sanitat a abordar com més aviat les greus deficiències estructurals, de plantilla i finançament que històricament afecten l’Atenció Primària i que són les causes de la deterioració en aquest nivell assistencial.


CATACLÀS: Mite de Quimera i Bel·lerofontes\nPublicat per Anònim a 20:49\nPantocràcia 9 d’octubre de 2015, a les 16:30\nMoltes gràcies, esta molt bé explicat.\nVolia afegir que aquest monstre va ser filla de Tifó i de Equidna.\nVa ser criada pel rei de Caria, Amisodares, i vivia en Pàtara.\nΠρομηθεύς Loquax - Mario 11 d’octubre de 2015, a les 17:42\nMolt ben explicat! Jo vull afegir que aquesta preciosa figura conservada des del segle IV a.C és d'origen etrusc i actualment la trobem al "Museu Arqueològic de Florència" a Itàlia.


La falsa seguretat genera por\nQuan s'accepta la incertesa, es pot viure amb plenitud.\nActualitzada 15/01/2018 a les 19:25\nEn general, les persones tenim la il·lusió de trobar “la seguretat”. La seguretat que no ens passarà res dolent. És bastant freqüent trobar persones amb molta por o ansietat quan la vida els va bé. Tenen por que se’ls mori algun ésser estimat, que perdin la feina, que la parella els deixi... Els sorgeix la creença limitadora de “mai es pot estar del tot bé”. I amb aquestes pors el que fan és no gaudir de la vida; es podria dir que moren en vida. Aquesta por els bloqueja i no els permet actuar.\nLes persones que anhelen la falsa seguretat, és a dir, que no els passi res dolent, no són conscients del que realment és important a la vida i viuen buscant una seguretat que no existeix. Com més la busquen i s’esforcen a trobar-la, més insegures se senten.\nAlgunes d’aquestes persones se sacrifiquen a treballar molt per estalviar i fer un racó per poder tenir la seguretat que no els faltaran diners en el futur, sobretot quan siguin ancianes. Altres busquen una feina segura, que no les acomiadin i que tinguin la jubilació garantida, com els funcionaris. Algunes s’embarquen en una hipoteca que les priva fins i tot de petits capricis per tenir la seguretat que no els puguin fer fora de casa i es quedin al carrer.\nN’hi ha d’altres que es compren el cotxe més resistent en cas d’accident encara que els comporti endeutar-se amb el banc per sentir-se segures a la carretera. Algunes són tan bones amb els altres que no es permeten dir no a res ni a ningú, ni expressar la seva opinió per tenir la seguretat que seran acceptades i estimades. O inclús d’altres que es casen amb una persona bona i forta per tenir la seguretat que sempre els protegirà i que mai estaran soles...\nCom ja he dit, aquesta seguretat és una il·lusió, ja que tots coneixem casos de persones que han estalviat tota la vida i, per estafes –com per exemple les preferents– o altres causes, perden els diners; funcionaris que quan canvia la llei són acomiadats; gent que perd la casa per inundacions, terratrèmols, aluminosis...; parelles que se separen tot i haver pensat sempre que el matrimoni era per a tota la vida; o persones que sempre s’han donat als altres i acaben soles...\nLa seguretat que sí que cal buscar i fer créixer és el poderós potencial que tota persona té i la creença que proposa la Programació Neurolingüística (PNL): “Tota persona compta amb els recursos per resoldre qualsevol situació que la vida li plantegi”.\nQuan la persona sent la seguretat que compta amb el seu poderós potencial, accepta la incertesa, se sent tranquil·la i gaudeix de la vida amb plenitud. Sent que té la certesa que, si perd la feina o la casa, en trobarà una altra; que, si se separa de la seva parella i ho desitja, iniciarà una altra relació; que, si en donar la seva opinió no agrada a l’altra persona i aquesta s’allunya, hi ha altres persones que voldran la seva compa-nyia; que si té un accident se’n sortirà com tantes altres persones ja ho han fet, com per exemple l’Isidre Esteve o l’Albert Llovera...\nImmanuel Kant i Albert Einstein van dir que la intel·ligència d’una persona, entre altres variables, es mesura per la capacitat que aquesta persona té per gestionar la incertesa.


contemagic: Arte y cultura\nAntoni Miñana és Professor i pare de família amb dos fills menuts, que ha anat descobrint que els trucs de màgia que fa als seus fills també agraden a altres xiquetes i xiquets i que els desperten gran curiositat. És coautor del llibre: "Quién querría vivir en un mundo sin magia". Ha fet contacontes en escoles i altres diversos llocs.\nSalvador Isnardo i Fayos és Mestre de Primària, especialitat Música. Ha escrit el llibret de contes “El cascavell màgic i altres contes”, "Farineta i el so de les paraules", i és coautor de: "Quién querría vivir en un mundo sin magia". Ha fet contacontes en moltes escoles i altres diversos llocs.\nJunts seran un contacontes i un aprenent de mag, una parella màgica, misteriosa i molt divertida que faran gaudir a grans i menuts.\nConteMàgic és una proposta particular de fer contacontes, afegint a les paraules i a les cançons, la música de la guitarra i la flauta dolça i senzills trucs de màgia fets amb les mans. Un món d´històries, música i màgia que farà viatjar la nostra imaginació com fan els encantadors de serps en països llunyans\nLa nostra pretensió és crear molts moments especials, particulars i divertits, de manera que, qui ens veu i ens escolta, puga guardar sempre, almenys, algun bon record de tot allò que va succeint al llarg de tot el temps que compartim junts.\nAllunyant-nos deliberadament de la denominació "per a tots els públics", creguem que no és el mateix contar contes per als més menuts que per a aquells que ja han complit els set anys. Conte Màgic està pensat per a xiquetes i xiquets d´entre 3 i 11 anys.\nCertament qualsevol persona podrà gaudir-ne dels contes, siguen grans o menuts, però en consciència, volem exposar que el nostre estil està més pròxim a eixa franja d´edat que no a d´altres.\nPodem actuar tant en recintes públics com a privats, en llocs tancats o al mateix carrer.\nDes de sempre les històries narrades oralment, allò que solem anomenar “contes”, han fascinat a menuts i a grans i han propiciat fer volar la nostra imaginació, submergint-nos en mons desconeguts i vibrants, suggeridors i misteriosos, tot a l’hora. Per tot açò i per molt més, els contacontes tenen molt bona acollida entre tots els públics, especialment les persones més menudes, sempre disposades al fet que se les sorprenga i a rebre de molt bon grat eixes històries contades en persona, “de primera mà”.\nPer a nosaltres és molt important que puguen extraure’s alguns valors fonamentals dels contes que es donaran a conéixer i per això han estat triats amb molta cura. Així doncs, sense deixar de costat l’ambient lúdic i festiu, aquelles personetes que facen posterior reflexió, podran descobrir la importància del significat de paraules com “igualtat”, “esforç”, “amistat” o “generositat” en les nostres vides.\nI si volem contacontes per als més menuts?\nSi el nostre interés és adreçar el contacontes a les personetes d’entre 3 a 6 anys, es faria sense cap problema. A eixes edats la imaginació ja està ben oberta i preparada per rebre amb gran il·lusió el món dels contes.\nI si volem contacontes per als més majors?\nEixa possibilitat no entra entre les nostres opcions. Hem de ser honestos amb nosaltres mateixos i saber que els adolescents, normalment, ja tenen altres interessos i estaran més a gust en una sessió de contacontes per a joves o adults que en una adreçada a xiquets. Eixe estil no és el nostre, però existixen persones que sí que fan contes per a persones més adultes.\nEl contacontes té una durada d’entre 50m a 1 hora.\nCONTE MÀGIC (7-11 ANYS): 300 euros+ I.V.A.\nCONTE MÀGIC INFANTIL (3-6 ANYS): 300 EUROS+ I.V.A.\nSi voleu conéixer millor els nostres llibres, entreu en el següent enllaç:


El Festival Animalcoi s’estrena entre l’11 i el 14 de novembre - El Nostre Ciutat\nEl Festival Animalcoi s’estrena entre l’11 i el 14 de novembre\nInclou conferències, tallers, exposicions i sobretot projeccions de pel·lícules d’animació\n18 octubre 2021 17:50\nCartell d’enguany del festival.\nSuperat el pitjor moment de la pandèmia, però sense perdre de vista les mesures preventives, ara sí que sí, Alcoi encetarà el Festival d’Animació Animalcoi, que se celebrarà entre l’11 i el 14 de novembre en tres escenaris: l’IVAM CADA, l’Escola d’Art i Superior de Disseny d’Alcoi i la seu de la Fundació Mutua Levante.\nEl Festival inclou conferències, tallers, exposicions i sobretot projeccions de pel·lícules d’animació. Per descomptat, estrenes globals i sorpreses que la mascota ‘gamberra’ del Festival, Aitana, ens té reservades.\nAixò serà de l’11 al 14 de novembre, però abans, del 8 a l’11, Animalcoi ha preparat una completíssima programació de projeccions matinals de pelis d’animació adreçades als escolars.\nUn festival que s’hauria d’haver celebrat l’any passat i que, per motius obvis es va transformar en unes jornades en les quals es van poder visualitzar centenars de curts que, per cert, optaren als premis Animalcoi en les seues tres categories, a més del premi del públic.\nEl Festival s’emmarca en els actes del projecte Alcoi Capital Cultural 2021-2022 de la Generalitat Valenciana i l’Ajuntament d’Alcoi, i l’organitza l’ Escola d’Art i Superior de Disseny d’Alcoi (EASD). Un centre superior d’ensenyament que, per cert, ha aconseguit enguany posar en marxa el grau superior d’Animació, afegint-se aquest al que ja s’impartia de cicle formatiu superior d’Animació.\nPel que fa a les conferències, l’organització ha programat una completa i variada sèrie de xarrades de tota mena de temàtiques relacionades amb l’animació amb professionals i experts dels videojocs, animació Stop-motion, 3D, guió, producció, festivals, convocatòries i ajudes….\nProjeccions en línia\nCom que l’any passat les projeccions en línia per a triar les pelis guanyadores van tindre tant d’èxit, enguany repetiran l’experiència. Per als premis, comptaran amb els patrocinadors col·laboradors més compromesos amb la cultura en el nostre territori:Mutua Levante Seguros, Obra Social Caixa Ontinyent y Grupo Solitium.\nL’Ajuntament d’Alcoi ha donat suport des del primer moment aquest festival per mitjà de la regidoria de Cultura que dirigeix Raül Llopis, amb la intenció que l’animació arribe a tots els públics i totes les edats. Un festival que naix des d’Alcoi però obert a tot el món, considerant aquesta disciplina com ara una eina de treball que abasta molts àmbits: Des del publicitari a l’educació, passant pel cine o els actuals videojocs.\nL’Institut Valencià de Cultura de la Generalitat, també és un dels col·laborador de primer ordre. De fet, per al festival de 2020, l’IVC va concedir una ajuda pública a Animalcoi i han mostrat el total suport a aquest projecte. Per a la primera edició del Festival, ha contribuït a la recopilació de curts d’animació valencians.\nA banda dels patrocinadors esmentats, és important recalcar el suport que diferents regidories del consistori alcoià, que han cedit espais i col·laboracions diverses. És el cas de les de Joventut (cedint els espais jove), Turisme, Educació i Cultura. També l’empresa privada, com la col·laboradora Cerveses Lluna I altres firmes que s’adheriran al projecte pròximament.\nPer a acabar, cal ressaltar el paper de la Fundació Mutua Levante, que no només patrocina un dels premis, també cedeix les seues instal·lacions tant per a la projecció de pel.lícules i conferències així com per a tindre en la seua seu una exposició del món de l’animació.


Ensenyar amb art - EssenciaEssencia\nPer EssenciaiDivulgacio Publicat el 24 juliol, 2014 a Noticias\n“Ensenyar amb Art”\nper Peter Wanzenried, 2004\nposar-se en primer plànol:\nrelatant, exposant, creant\nimplicant-se en la tasca\npresent, representant amb credibilitat, la qual cosa considero important\nposar-se en ultimo pla:\nobservant, acompanyant, estimulant\namb respectes a les persones.\nAmb cura i comprensió discreta,\ndel que esdevé\nposar-se en circulo:\ncompartint, participant, rebent\namb reconeixement al grup.\nAlliberant, protegint el viscut,\nel que ens ha succeït\nsortir del circulo\namb determinació, desafiant, controlant donant la seva importància a la tasca.\nAmable, en confiança, amb exigència,\ncap al que cal aconseguir.\namb intenció, pressentint, harmonitzant donant el seu significat a l’objectiu proposar, planejar amb cura el que es va a posar en escena.\n21 juliol, 2014 Següent Article


Esquerra Republicana de les Terres de l’Ebre valora molt positivament els resultats de les municipals - Imagina Ràdio\nEsquerra Republicana de les Terres de l’Ebre valora molt positivament els resultats de les municipals\nLes candidatures d’Esquerra Republicana-Acord Municipal han guanyat les eleccions municipals en vots i número de regidors al conjunt de les Terres de l’Ebre. “Passem de 162 regidors del 2015 a 211 regidors convertint-nos en la primera força, superant així els nostres propis objectius que era d’arribar als 200 regidors”, ha remarcat el president de la Federació d’ERC de l’Ebre, Alfons Montserrat.\nA més, el president republicà a l’Ebre ha destacat que de 15 majories absolutes obtingudes al 2015, ara els republicans n’han aconseguit 21. Montserrat també ha ressaltat que els republicans són la primera força a un total de 24 municipis de les Terres de l’Ebre.\nPel que fa al Montsià, Esquerra és el primer partit polític amb 14.261 vots i 53 regidors, 17 regidors més que fa 4 anys. Amb majories absolutes a Amposta, la Ràpita i Alcanar. A més, d’aconseguir regidor al Mas de Barberans des de la recuperació de la democràcia i augmentar a Masdenverge i a la Sénia. “Això suposarà 13 consellers comarcals, ara en teníem 9, i ,per tant, majoria absoluta al Consell Comarcal del Montsià”.\nEn referència al Baix Ebre, els republicans amb 12.641 vots han aconseguit majories absolutes a Alfara de Carles, l’Ametlla de Mar, Perelló, Xerta, Paüls, Aldover i Tivenys. En aquests dos últims municipis, Esquerra Republicana ha presentat llista per primer cop. “Els 75 regidors aconseguits han suposat un salt important dels 51 anteriors. Aquest fet ens situa com a primera força política a la comarca i suposa tenir 11 consellers al consell comarcal”, ha explicat Montserrat.\nA la Ribera d’Ebre, Esquerra ha obtingut 4.542 vots i ha aconseguit majoria absoluta a Flix, Miravet, Garcia, Ginestar, la Torre de l’Espanyol, Vinebre i Móra la Nova. Aquesta formació política ha passat dels 50 als 57 regidors i a tenir 10 consellers comarcals, dos més que fins ara, i per tant, la majoria absoluta.\nPel que fa a la Diputació de Tarragona, Alfons Montserrat ha destacat com a “històric el fet d’aconseguir per primera vegada tres diputats provincials pel partit Judicial de Tortosa, a més de la suma de vots aportada per la Ribera d’Ebre al partit judicial de Reus”.\nA més, Montserrat ha valorat els resultats a les eleccions europees: “Hem guanyat a 26 municipis de les Terres de l’Ebre. Guanyem al conjunt de les Terres de l’Ebre i perdem només a la Terra Alta per 100 vots”.\nArticle anteriorUnió de Pagesos reclama un grup de treball per fer front a la crisi de preus al sector de l’oli d’oliva\nArticle següentEl jurat popular declara no culpable l’acusat de matar un home a Bot l’any 2002


Bany de masses històric amb el millor teatre a la ciutat\nPassejar pels carrers era ahir una odissea |\nFiraTàrrega va viure ahir el seu dia gran amb una massiva i històrica afluència de visitants que va omplir durant tota la jornada els carrers del centre de la capital de l’Urgell. Majoritàriament públic familiar i grups d’amics amb ganes de passar-ho bé i de gaudir dels espectacles, tant dels que configuren la programació oficial com dels espontanis, que ocupen el carrer del Carme i el Pati amb les seues propostes interactives. Els lemes més escoltats als espais d’exhibició, sobretot els del centre de la ciutat, eren: “Cul a terra” i “Els carrers seran sempre nostres”.\nSi divendres bona part dels visitants sabien el que anaven a veure, ahir el públic anava parant pel carrer deixant-se sorprendre amb els espectacles amb què topava. Van agradar, entre altres, les propostes de dansa urbana de la Company Chameleon, a la plaça de les Nacions, així com el circ d’Eia amb Espera a la plaça dels Àlbers i els equilibris minimalistes de Mumusic Circus i el seu Flou Papagayo, que va aconseguir omplir les Nacions fins a la bandera ahir a la tarda. Tampoc no hi havia cap espai buit a la plaça Major a la tarda amb We-ding de Los Moñekos, una divertida obra que combina dansa, teatre, humor i amor arran de la història de dos núvies vestides de blanc que es troben, cara a cara, a la mateixa església.\nFiraTàrrega acollirà avui la darrera jornada amb 61 funcions que es podran veure de les 10 a les 22 h\nAmb referència als espectacles de pagament, FiraTàrrega havia venut ahir un total de 6.758 entrades i tenia 108 funcions esgotades de les 122 programades de pagament. A més, un total d’11 obres van penjar el cartell de ple: les dos del cementiri (Prácticas de vuelo para acabar con el olvido de Chroma Teatre i UN.HABITANTS_To make room for us de Caterina Moroni), així com Escargots de Slow Odou, Correo de Proyecto Correo, Brut de Marta Torrents, 5.102m/s de Joan Català, Les 7 diferències d’El Pont Flotant, Ludo de Ludo Circus, Los bancos regalan sandwicheras y chorizos de José y sus hermanas, Espera d’Eia i Pedrolo, pas a pas de Xavier Garcia.\nEl càmping va viure també ahir la seua jornada gran amb 2.173 campistes. A més, des de la Policia Local van informar que han notat un increment de furgonetes aparcades en carrers i descampats.\nAvui diumenge FiraTàrrega acollirà la seua última jornada amb 61 funcions que ompliran els carrers de la ciutat durant més de 12 hores.


#Eleccions14F | Constituïdes la totalitat de les meses electorals de l'Alt Urgell — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / #Eleccions14F | Constituïdes la totalitat de les meses electorals de l'Alt Urgell\n#Eleccions14F | Constituïdes la totalitat de les meses electorals de l'Alt Urgell\nA la comarca s'han format les 32 meses que estaven previstes, de les quals 13 corresponen a la Seu d'Urgell. Es recomana a la població respectar les franges horàries per votar\nLa Sala Polivalent de la zona esportiva, nou col·legi electoral\nEl 100 per cent de les meses electorals de l'Alt Urgell estaven constituïdes a les 10 del matí, hora límit per a poder-ho fer. Són 32 de les 9.139 meses repartides arreu de Catalunya amb motiu dels comicis al Parlament català, que se celebren en el marc de la pandèmia de la COVID-19.\nEls col·legis electorals han obert a les 9.00 hores amb el 96,88 per cent de meses formades a la comarca i una hora més tard s'havia arribat a la totalitat. La regulació marca que si alguna mesa no pot obrir a les deu del matí, queda suspesa i s'ha de constituir 48 hores després, és a dir, dimarts.\nLa principal novetat en aquestes eleccions és que hi ha canvis d'ubicació en alguns dels principals col·legis electorals, amb l'objectiu de disposar d'espais més amplis i amb bona ventilació. A la Seu, el canvi més significatiu és el de la Sala de Sant Domènec, que per primera vegada en molts anys no acollirà les urnes. Els veïns i veïnes que habitualment voten en aquest edifici (Secció 2 i Secció 3) ho hauran de fer ara a la Pista Polivalent. En el cas de la Secció 1, seguirà estant al Centre Cívic El Passeig, però es votarà a la Sala de la Gent Gran, i no a la sala polivalent.\nEls col·legis electorals on no hi haurà canvis són La Salle (Secció 5), el Centre Cívic l'Escorxador (Secció 6 A) i Castellciutat (Secció 6 B).\nEs recomana a la població que, en aquells casos en què ja es tingui decidit el vot, es porti el sobre i la papereta des de casa, per minimitzar així el contacte físic. Tot i això, com en qualsevol cita electoral, als col·legis hi haurà a disposició dels votants les paperetes de tots els partits, els sobres i les cabines per garantir la privadesa del vot. La franja horària per votar per als col·lectius de risc és fins a les 12 del migdia. De les 12 a les 19 hores han de votar els que no pertanyen ni als col·lectius de risc ni als que estan en quarentena, que ho hauran de fer de les 19 a les 20 hores.\nTambé es remarca la necessitat de seguir les recomanacions elementals de prevenció de la COVID-19 en qualsevol acte públic: ús obligatori de la mascareta, distància entre persones, higiene de mans i evitar concentracions de gent.\nAplicació per seguir les votacions\nCal destacar que la ciutadania té a la seva disposició la nova aplicació que la Generalitat de Catalunya ha creat per al seguiment de les eleccions del proper 14 de febrer. Sota el nom “Eleccions 14F”, l’app (Android i IOS) permet seguir en temps real els comicis al Parlament des del mòbil o la tauleta. Com a cada procés electoral, s’hi poden consultar les dades de participació i els resultats de les candidatures, amb la possibilitat de comparar-los amb els d’anteriors convocatòries. També inclou la funcionalitat 'El meu Parlament', amb la qual l'usuari pot crear possibles aliances per aconseguir majories al Parlament.\nSi bé ha calgut adaptar tot el procés electoral al context de la COVID-19 i crear protocols de seguretat sanitària als col·legis, aquest esforç del Govern per garantir unes eleccions segures també es trasllada a l’aplicació d’enguany, que incorpora una nova funcionalitat que permet als ciutadans conèixer el nivell d’ocupació dels locals electorals amb dades actualitzades en temps real. Els votants, per tant, poden saber l’estat de l’espera per votar i en quin moment hi ha poc volum de persones al seu centre de votació i, d’aquesta manera, es contribueix a evitar-hi aglomeracions.\nUna altra novetat de l’aplicació mòbil del 14-F respecte les anteriors versions és una funcionalitat que permet consultar l’evolució de l’últim escó en joc, que sovint oscil·la fins a l’últim moment per pocs vots entre diferents formacions polítiques. Enguany, doncs, la ciutadania podrà seguir en temps real quants vots ha d’obtenir un partit per arrabassar l’últim escó de cada circumscripció a una altra candidatura.


Els trens d'alta velocitat trigaran més en el nou tram d'AVE entre València i Castelló que els Euromeds La República\nEls trens d’alta velocitat trigaran més en el nou tram d’AVE entre València i Castelló que els Euromeds\nFins ara la línia Madrid-València permetia fer aquest recorregut en 90 minuts. Els passatgers que necessitaven arribar fins a Castelló, agafaven un Euromed que trigava 38 minuts més. A partir d'ara, aquest segon trajecte es podrà fer amb el mateix AVE, però trigarà 42 minuts.\nL'únic avantatge el tindran els passatgers procedents de Madrid, que no hauran de baixar del tren per arribar a Castelló, i suposarà retallar una mitja hora de viatge.\nViatge amb Rajoy\nTot i això, el ministre de Foment, Íñigo de la Serna, ha qualificat el nou tram com “una nova fita de l'alta velocitat a Espanya”. El govern espanyol també ha assegurat que és un pas més en el desenvolupament del Corredor Mediterrani.\nDe la Serna ha viatjat amb el president del Gobierno, Mariano Rajoy des de Madrid i han fet una parada a València, on han pujat el president valencià, Ximo Puig, i el delegat del govern espanyol a la comunitat, Juan Carlos Moragues.\nEl servei arriba 11 anys després de la primera data que va donar el Ministeri de Foment.


Prensa Ibérica segueix aquest mes reestructurant la cúpula de 'El Periódico de Catalunya' i ha nomenat a Fèlix Noguera com a gerent del diari.\nVa estudiar Ciències Empresarials i té experiència en diversos mitjans de comunicació, entre ells el diari 'Regió 7'. Noguera té ara la responsabilitat de millorar els comptes d''El Periódico de Catalunya'.\nAquest nomenament es fa públic pocs dies després de conèixer-se que 'El Periódico de Catalunya' ha nomenat nova directora adjunta del rotatiu la fins ara delegada de Madrid, Gemma Robles, i ha creat tres subdireccions liderades per Joan Cañete, Bernat Gasulla i Carol Álvarez.\nAixí ho ha donat a conèixer el grup editor Prensa Ibérica, que presideix Javier Moll i que ha renovat l'estructura directiva del diari amb l'objectiu de "potenciar la seva vocació de diari de progrés i com a referent de qualitat, pluralitat i esperit independent".\nEn aquest sentit, el grup de comunicació ha aclarit que Robles ocupa la Direcció Adjunta al costat de Luis Mauri, que exerceix el càrrec des de desembre de 2017, amb l'objectiu d'"orientar i potenciar nous continguts de qualitat" en totes les plataformes d''El Periódico '.\nGemma Robles (Madrid, 1976), va ser nomenada delegada d''El Periódico de Catalunya' a Madrid el 2011, on s'havia incorporat quatre anys abans procedent de l'agència Europa Press.\nCarol Álvarez (Barcelona, 1973), ha exercit en els últims deu anys les funcions de redactora en cap a 'El Mundo' a Catalunya tant en l'edició impresa del diari com en la seva edició digital després de set anys de cobertura informativa de l'àrea de tribunals. Álvarez va iniciar la seva carrera en el sector de les agències de notícies, formant part de l'equip fundacional de l'Agència Catalana de Notícies (ACN).\nJoan Cañete (Barcelona, 1973) compta amb més de vint anys de trajectòria professional a 'El Periódico', on ha estat corresponsal a Jerusalem entre els anys 2002 i 2007 per després passar a informar de l'actualitat americana des de Washington entre 2007 i 2009. va ser cap de Societat, Entre Tots i Opinió.\nFinalment, Bernat Gasulla (Barcelona, 1964) ha desenvolupat íntegrament la seva carrera professional al diari, on va arribar al febrer de 1988. Durant bona part de la dècada dels anys 90 es va ocupar de la informació de successos, i posteriorment va passar a ser cap de secció i redactor en cap de Societat i va ser sotsdirector, director adjunt i coordinador de la informació web.